Publication: Magyar Közlöny
Issue: MK-2011-81 (Year: 2011, Number: 81)
Era: contemporary
Section: Az agrárpiaci rendtartásról szóló 2003. évi XVI. törvény (a továbbiakban: Tv.) 2. §-a a következõ 26–28. ponttal
Paragraph Index: 129

2. § A Tv. a következõ 29/A. §-sal és az azt megelõzõ alcímmel egészül ki: „Szakmaközi szervezet a zöldség-gyümölcs ágazatban 29/A. § (1) A zöldség-gyümölcs ágazatban elismert reprezentatív szakmaközi szervezet a miniszternél kezdeményezheti a szakmaközi szervezeten belül létrejött megállapodás, döntés vagy összehangolt magatartás (a továbbiakban együtt: piacfejlesztési intézkedés) jóváhagyását, és a jóváhagyott piacfejlesztési intézkedés kiterjesztését olyan módon, hogy annak alkalmazása a szakmaközi szervezet tagjának nem minõsülõ piaci szereplõk számára is kötelezõ legyen. A piacfejlesztési intézkedés jóváhagyásáról, és annak kiterjesztésérõl a miniszter dönt. Kiterjesztés esetén a miniszter a kiterjesztett piacfejlesztési intézkedésrõl a rendelet kihirdetését követõ 3 napon belül tájékoztatja az Európai Bizottságot. A kiterjesztett piacfejlesztési intézkedést a miniszternek az Európai Bizottság erre vonatkozó döntése közlésétõl számított 15 napon belül hatályon kívül kell helyeznie.

Source: https://magyarkozlony.hu/hivatalos-lapok/fb53e4aae82d16733eb8b40fd9d0fc5450183117/dokumentumok/9b98c36ad50b5fa69e833f997e4a420a26c0f09e/letoltes